recursal/SuperWikiNEXT-32B huggingface dataset:
**Richard Ducommun** (født 3. juli 1952 i Prince Albert, død 12. juni 2015 i Vancouver) var en canadisk skuespiller, komiker og manuskriptforfatter som også opptrådte på film og fjernsyn.

Karriere
--------

En av hans tidligste tidligste opptredener på fjernsyn var i *Star Search* i 1984. Blant hans opptredener er Bart (halvparten av Biff og Bart) i det canadske barneprogrammet på TV i serien *Zig Zag*, Rick Dukeman i musikkprogrammet *Rock 'N' America*, Tom Hanks' nabo, Art Weingartner, i *The 'Burbs*, en skapning i Bill Murrays komedie *Groundh og Day*, Henry sjåføren i*Blank Check* og monsteret "Snik" i Fred Savages fantasi *Little Monsters*.

Ducommun spilte i andre filmer, som *Spaceballs*, *Die Hard*, *The Hunt for Red October*, Jury Duty (film) , *Gremlins 2: The New Batch*, *The Experts*, *The Last Boy Scout*, *Encino Man*, *Last Action Hero* og *Scary Movie*.

Han døde i juni 2015 av komplikasjoner som følge av diabetes. Han ble 62 år gammel.

Referanser
----------

1. 1 2   Find a Grave, Find a Grave 148011592, besøkt 9. oktober 2017[Hentet fra Wikidata]
2. ↑   www.hollywoodreporter.com[Hentet fra Wikidata]
3. 1 2 3  «Rick Ducommun». *The New York Times*.
4. ↑  «Rock 'N' America». *TV Guide*.
5. ↑  Falcone, Dana Rose (18. juni 2015). «Comedy Actor Rick Ducommun Dies at 62». *Entertainment Weekly*.

Eksterne lenker
---------------

* (en) Rick Ducommun på Internet Movie Database Rediger på Wikidata

* (sv) Rick Ducommun i Svensk Filmdatabas Rediger på Wikidata

* (fr) Rick Ducommun på Allociné Rediger på Wikidata

* (en) Rick Ducommun på AllMovie Rediger på Wikidata

* (en) Rick Ducommun hos The Movie Database Rediger på Wikidata

* (en) Rick Ducommun hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNE
 |
**Thomas Knarvik** (født 13. juli 1969) er en norsk maler, tegner og grafiker.

Bakgrunn og arbeid
------------------

Thomas Knarvik vokste opp i Askim. Her gikk han i lære hos billedkunstner Finne Spjudvik.[] I 1989 begynte han på konservatorskole i Firenze i Italia. og på 1990-tallet var han elev av den klassisk figurative maleren Odd Nerdrum. Han begynte deretter på Statens kunstakademi i Oslo, der han studerte fra 1997 til 2001. Knarvik har siden deltatt på en rekke utstillinger, blant annet med portrettermalerier der formene blir både oppløst og forsterket av røffe strøk og geometriske linjer.

I 2003 sendte NRK *White canvas, black hyena - Hvitt lerret, svart hyene*, en dokumentarfilm om Knarviks opphold som billedkunstner i naturen i nasjonalparken Masai Mara i Kenya. Knarvik solgte bildene fra dette oppholdet, og reiste tilbake og bygget opp et egettegnet kultursenter for Masaikvinnene i Mara. Dette er nå arbeidsplassen for 120 kvinner.[]

I 2015 utga Thomas Knarvik boka *In His Name*, et kunstprosjekt i form av en samling religionskritiske karikaturtegninger. Det norske forlaget som stod bak utgivelsen, destruerte imidlertid hele opplaget på 2500 eksemplarer før boka ble distribuert. Ifølge Knarvik var grunnen frykt for represalier fra islamister som kunne oppleve satiren hans som blasfemisk. Knarvik har derfor fått en dansk forlegger til å trykke opp et nytt opplag. Vebjørn Selbekk omtalte hendelsen som «et islamismens bokbål» og trakk paralleller til nazistenes brenning av «degenerert litteratur».

Den 16. mai 2016 ble Facebook-profilen til Knarvik slettet.. Han har blitt kastet ut tre ganger pga. tegninger publisert der.

Referanser
----------

1. 1 2  Intervju i ‘’Aftenposten K'’ 22. juni 2015
2. ↑  Intervju i NRKs *Absolutt*7. november 1996
3. 1 2 3  «CV». Arkivert fra originalen 1. oktober 2015. Besøkt 29. september 2015.
4. ↑  Dokumentarfilmen *White canvas, black hyena*
5. ↑  *dagbladet.no* 27. september 2015: *Norsk forlag ødelegger hele opplaget av bok med religionskritisk innhold*
6. ↑  aftenposten.no 27. september 2015: *Norsk forlag destruerer religionskritisk bok*
7. ↑  Intervju i den danske avisa *Politiken* 28. september 2015 Arkivert 7. oktober 2015 hos Wayback Machine.
8. ↑  Intervju i *Søndagsavisa*, NRK P2, 27. september 2015.
9. ↑  Dan Park arrestert, Knarvik kastet ut av facebook
10. ↑  Denne tegningen ble for mye for Facebook - Thomas Knarvik kastet ut av nettsamfunnet arkivert

Eksterne lenker
---------------

* Thomas Knarviks nettpresentasjon
* Thomas Knarviks blogg

Portal: Kunst

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
Damefallet om vinteren
Damefallet om vinteren
Damefallene sett fra krysset Sognsveien/Carl Kjelsens vei/Kongleveien. Veien midt på bildet er Hamborgveien.
**Damefallet** (eller **Damefallene**) er en parkmessig trasé som danner en naturlig grenselinje mellom strøkene Nordberg og Sogn i Bydel Nordre Aker i Oslo. Det går rett nordover fra Ullevålsletta, på tvers av Nils Bays vei, opp forbi Konvallveien, Bregneveien, Nordbergveien og Hamborgveien, og ender til slutt oppe ved krysset Sognsveien/Carl Kjelsens vei/Kongleveien. Damefallet muliggjør dermed et «sammenhengende grøntdrag fra Sognsvann til Ullevålsletta».

Navnet Damefallet har sitt opphav tidligst fra 1880-årene, og hentyder til et vanskelig passerbart bekkefar som lå i bunnen av en skiløype som den gang gikk fra Sognsvann via Sogn gård og ned til Ullevålsletta. Fremdeles er Damefallet en viktig adkomståre til Nordmarka for mange mennesker i området, men fremstår i dag som et klart definert og sammenhengende grøntdrag gjennom villabebyggelsen som ble dannet på 1920- og 1930-tallet. Årsaken til dette finnes i arkitekt Kristofer Langes vinnerforslag "Solgryten", som ble lagt til grunn for utbygging av området Sogn haveby. Damefallet utgjorde et viktig element i Langes forslag, som i første rekke var særpreget av terrengtilpasset bebyggelse og veistruktur, samt prioritering av parker og grøntområder.

Damefallet eies delvis av de private grunneierne langs Damefallet, delvis av Oslo kommune, og er en del av den kommunale turvei B7.

Referanser
----------

1. ↑  Johan L. Stang (1980). *Sogn - en del av Oslo*. Oslo: Bydelsutvalg 34 - Sogn/Tiden norsk forlag. s. 94. ISBN 82-10-02012-9.

Eksterne lenker
---------------

* Fotografier fra Damefallet i fotodatabasen til Byarkivet i Oslo kommune

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon
 |
**Airspeed Ltd** ble grunnlagt i 1931 som **Airspeed Aircraft** i York England av grunnleggerne A. H. Tiltman og Nevil Shute Norway. Med seg hadde de personer som tidligere hadde arbeidet med bygging av luftskip (De tidligere luftskipene «R100» og «R101»).

Med svak økonomi slet foretaket seg gjennom 1930-tallet. Dets første konstruksjon var Airspeed AS.4 Ferry som ble lansert i april 1932. Året etter flyttet virksomheten til Portsmouth hvor selskapet i 1934 ble slått sammen med skipsverftet Swan Hunter & Wigham Richardson Limited og ble til *Airspeed Ltd* i august samme år. I løpet av 1936 ble sportsflyet AS.8 Viceroy konstruert og bygget for å delta i en interkontinental flykonkurranse.

Den største suksessen for selskapet kom først i 1937 med skoleflyet AS10 Oxford som i stor utstrekning ble brukt av flyvåpen i flere land for utdannelse av flyvere.

Selskapets ideer ble lagt merke til av de Havilland som i 1940 kjøpte opp Swan Hunter & Wigham Richardson Limiteds aksjer i selskapet. Under andre verdenskrig ble der satset stort på å bygge glideflyet Horsa. Horsa ble bygget i over 3 800 eksemplarer og levert til Royal Air Force og USAAF. Det spilte en stor rolle under krigen med transport av luftbårne tropper under invasjonen i Frankrike i 1944.

Airspeed Ambassador
Etter krigen var det et svakt marked for nye fly, men Airspeed satset på å bygge om brukte fly fra krigen til sivile formål. Den svake økonomien gjorde sitt til at de resterende aksjer ble kjøpt opp av de Havilland i 1951 og dermed forsvant selskapet som en selvstendig flyfabrikk.

Fly bygget hos Airspeed
-----------------------

*i utvalg*

* Airspeed Oxford
* Airspeed Ambassador
* Airspeed AS.6 Envoy
* Airspeed Horsa
* Airspeed AS.4 Ferry
* Airspeed AS. 8 Viceroy

Glideflyet Airspeed Horsa

Eksterne lenker
---------------

* Airspeeds produksjon

|  |  |
| --- | --- |
| Oppslagsverk/autoritetsdata | Store norske leksikon **·** GND
 |
**Vin** (fra norrønt i betydningen naturlig eng eller gressbeite) er et stedsnavn og nyttes som etterledd i norske gårdsnavn, ofte i omdannede former på -en, -n, -e, -i og -a. De såkalte *vin*-navnene tilhører ihenhold til Schmidt & Gundersen (2016) i all hovedsak perioden før vikingtid, og mange kan dateres til de første århundrene av vår tidsregning. Navnet beskriver et område egnet for dyrking eller beite og tyder på at området kan ha vært ryddet av tidligere bosetting. Og beliggenheten er gjerne sentral og strategisk i forhold til naturen rundt, men allikevel typisk sekundær i forhold til urgården.

Vin er brukt usammensatt (Vinje, Ven), men brukes vanligvis som annet ledd, eksempelvis Grini (Granvin), Bryn (Bruvin), Økern (Øykrin) og Bergen (Bjørgvin). Det forekommer også som første ledd i eksempelvis Vinland, det navnet Leiv Eiriksson gav til Canada, og i Vereide (Vineid). 

Nesten alle *vin*-navn uttales med tonelag to. Navnet Bergen er et unntak.

Vin nyttes også i stedsnavn i Sverige (nevnte Ven), på Orknøyene og Shetland. Om det også forekommer i Danmark, er mer usikkert.

Referanser
----------

1. ↑  Schmidt, Tom & Gundersen, Dag. (2016, 31. mars). Gårdsnavn. I *Store norske leksikon*. Hentet 23. mai 2017 fra https://snl.no/gårdsnavn.
2. ↑  Sandnes, Jørn;
Stemshaug, Ola: Norsk stadnamnleksikon, artikkel «vin». Oslo, 1997, ISBN 82-521-4905-7.
**Eiendomsforvaltning,** **eiendomsdrift** eller **fasilitetsstyring** (engelsk: *facility management, FM*) er å integrere forskjellige prosesser innenfor en virksomhet, både ved å opprettholde og utvikle avtalte tjenester
som støtter og forbedrer effektiviteten av virksomhetens kjerneoppgaver.

Facility management er primært en intern administrasjons- og ledelsesfunksjon til støtte for en bedrifts kjernevirksomhet.

Facility managements «tre P-er» er *People, Places, Processes* («Folk, Steder, Prosesser»).

FM består også av fem kjerneområder: kapitalforvaltning, økonomi- og administrasjonsledelse, arealforvaltning, driftsledelse, *service management*.

Se også
-------

* FDV-dokumentasjon, dokumentasjon til forvaltning, drift og vedlikehold av eiendom

Referanser
----------

1. ↑  Henriksen, Per (4. september 2020). «En ny lærebok om eiendomsforvaltning - Facility Management». *ITBaktuelt.no* **(engelsk)**. Arkivert fra originalen 6. oktober 2021. Besøkt 6. oktober 2021.
2. ↑  «Byggordboka - Facility Management (FM)». *www.byggordboka.no*. Besøkt 6. oktober 2021.

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** NDL **·** NKC
 |
**Nelson José Merentes Diaz** (født 6. mai 1954 i Caracas) er en venezuelansk økonom. Han var sentralbanksjef (*Presidente*) i Venezuelas sentralbank fra 28. april 2009, etter at daværende sentralbanksjef Gastón Parra Luzardo døde, til 21. januar 2017, da han ble bedt om å søke avskjed av president Nicolas Maduro. Merentes ble bedt om å søke avskjed bl.a. på grunn av høy inflasjon i Venezuela.

Han er født i Caracas, og har en Ph.D. i matematikk (summa cum laude) fra Universitetet i Budapest i Ungarn i 1991. Han har vært professor ved Universidad Central de Venezuela (UCV) siden 1995, der han også har vært professoriatets representant i styret. 

Før han ble sentralbanksjef har han bl.a. vært finansminister i to perioder; fra 2001 til 2002 og 2004 til 2007. Han var også minister for vitenskap og teknologi i 2002. 

Ricardo Sanguino overtok som sentralbanksjef etter Merentes.

Referanser
----------

1. ↑  Filtradas.com – *Cablegate2: Biografías reportadas por la embajada de EEUU en Caracas*, besøkt 24. oktober 2011.
2. ↑  Deutsche Welle - *Venezuela President Maduro names new central bank chief*, beskt 27. oktober 2017.
3. ↑  Forbes - *Congratulations To Venezuela - Central Bank Chief Causing 1,600% Inflation Fired*, besøkt 27. oktober 2017.

Eksterne lenker
---------------

* Presidente Nelson José Merentez Díaz (arkivert)

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** ORCID **·** SUDOC **·** MGP **·** Google Scholar

 |
**Andreas Sakariassen Oksvold** (født 22. mars 1862 på Sparbu i Nord-Trøndelag, død 2. september 1914 i Steinkjer) var en norsk lærer, kjøpmann og politiker (V).

Familie og yrkesliv
-------------------

Han ble født på husmannsplassen Høgsveet under gården Oksvoll på Sparbu som sønn av Sakarias Johannessen Oksvold og Marta Larsdatter Haugdal. Han mistet faren som toåring, og moren ble gift på nytt med enkemannen Jørgen Oksvold, og ryddet plassen Jørnplassen. Andreas S. Oksvold giftet seg med Mette Gurine Nilsdatter Trøite fra Hegra, som han fikk fire barn med. Oksvolds svoger var ordfører og stortingsmann Johan Peter Trøite.

Etter eksamen ved Klæbu seminar i 1882 var han huslærer på Lund i Egge og lærer i Hegra og Egge de neste to årene. Deretter var han handelsbetjent hos kjøpmann Berg i Vallersund på Fosen. Oksvold ble handelsbetjent hos kjøpmann Carl Vodahl i Steinkjer i 1887, ekspeditør for Indtrøndelagens Dampbåtsamlag i 1889 og bestyrer ved Aktie Handelsforeningen Bien i 1891. I 1895 gikk Oksvold sammen med Robert Hermannsen om å etablere firmaet Hermannsen & Oksvold, som drev handel med «kolonialvarer, jernvarer, fargehandel, glass og steintøy samt kortevarer.» Etter bybrannen i 1900 drev Oksvold handel i eget navn frem til 1906. I 1906 overtok han som kasserer i Stod og Stenkjær Sparebank etter Ole Andreas Sæther.

Politisk arbeid
---------------

Oksvold var medlem av Steinkjer bystyre fra 1896, medlem av formannskapet i flere perioder og ordfører 1902–1903. Han var valgmann, og var vararepresentant til Stortinget fra Nordre Trondhjems amt (Nord-Trøndelag) 1901–1906. Oksvold møtte på Stortinget for Hans Konrad Foosnæs fra april 1904 og ut året, senere fast for statsråd Harald Bothner 1905–1906. Oksvold var medlem av Stortingets landbrukskomité i 1904 og Stortingets konstitusjonskomité 1905–1906.

Oksvold kom i kontakt med avholdsbevegelsen som huslærer på Lund, og ble medlem av godtemplarlosjen Ølver i Steinkjer. Da han kom tilbake til byen som handelsbetjent i 1887, gikk han inn i Stenkjær og omegns totalavholdsforening, som var tilknyttet DNT, og satt periodevis som formann. Han var formann i Inntrøndelagen fylke av DNT 1891–1894, 1896–1898, 1899–1901 og 1909–1912. Fylkesorganisasjonen hadde over 2 800 medlemmer ved etableringen i 1891.

Død
---

Han døde av tuberkulose i 1914, 52 år gammel, og ble begravet fra Steinkjer kirke.

Referanser
----------

1. ↑   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 659[Hentet fra Wikidata]
2. 1 2 3 4 5  Kristiansen, Gunnar E. (2014). «Avholdsmannen Andreas S. Oksvold». historier.no. Arkivert fra originalen 25. januar 2015. Besøkt 24. januar 2015.
3. ↑  «Statsarkivet i Trondheim (SAT), Ministerialprotokoller, klokkerbøker og fødselsregistre – Nord-Trøndelag, 739/L0376: Klokkerbok nr. 739C04, 1908–1917». Digitalarkivet. s. 210. Besøkt 27. juni 2018.

Eksterne lenker
---------------

* (no) Andreas S. Oksvold hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Lokalhistoriewiki **·** Historisk befolkningsregister
 |
**University of Southern Mississippi** (også kalt **Southern Miss**) er et delstatseid universitet i Hattiesburg i den amerikanske delstaten Mississippi. Det er sammen med Mississippi State University og University of Mississippi et av de viktigste læresteder for høyere utdannelse i delstaten.

Det er egne campuser i Mississippi – ved Long Beach, John C. Stennis Space Center, Keesler Air Force Base, J.L.Scott Aquarium, og Gulf Coast Research Lab – samt i Frankrike ved Pontlevoy. Universitetet har svært mange studenter utenlands. British Studies Program sender hvert år 200 amerikanske studenter til London.

Skolene og fakultetene omfatter:

* College of Arts and Letters
* College of Business and Economic Development
* College of Education and Psychology
* College of Health
* College of Science and Technology
* George R. Olliphant Honors College

De mest anerkjente fag- og forskningsdidiplinene er musikk og utvikling av polymerer.

Høyskolen ble grunnlagt 30. mars 1910 som *Mississippi Normal College*, og har nå (2008) 16 500 studenter, en økning fra 14 777 i 2006. Skolepengene var samtidig US$ 4 714 for studenter folkeregistrert i delstaten Mississippi, og det var 860 vitenskapelig ansatte.

Referanser
----------

1. ↑   web.archive.org, besøkt 15. august 2023[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) University of Southern Mississippi – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** ISNI **·** SUDOC **·** GeoNames
 |
**Gamalostfestivalen** i Vik i Sogn er en festival for å holde i hevd en tradisjonsrik og levedyktig matkultur basert på lokal tradisjonsrik ost. Festivalen blir avholdt første helga i juni hvert år.

Gamalost er en delikatesse som har en tusenårig tradisjon. Osten blir produsert av skummet melk i løpet av 14 dager. Osten er en av de typene som har kortest produksjonstid, så navnet på osten kan fremstå noe misvisende. Den blir produsert uten tilsatt salt og sukker, og inneholder mer enn 50% proteiner og har bare 1% fett. Osten inneholder også kitosan som binder fett og reduserer kolesterolinnholdet.

Flere prøvde å produsere gamalost rundt 1900, men produksjonsprosessen var vanskelig og få lykkes med vedvarende produksjon av kvalitetsost. En av de som lykkes var bondekonen Brita Ligtvor fra Vik. På landbruksutstillingen i Bergen i 1909 vann hun sølvmedalje for gamalosten hun lagde, og hjemme på gården startet hun «gamalostskole» for unge jenter som ville produsere ost. I dag produserer Vik meieri rundt 150-200 tonn gamalost hvert år.

Eksterne lenker
---------------

* Offisielt nettsted Rediger på Wikidata
* Nationen: Tradisjonsmatfestivaler – det sosiale i handelssentrum
**Karen Ramstead** (født 11. juni 1964 i Ontario, Canada) er en canadisk hundekjører fra Perryvale, Alberta, Canada. 

Ramstead flyttet til Alberta i 1975. Hun startet med hundekjøring i 1989, og da hun og mannen flyttet til Perryvale i 1998 bestemte hun seg for å satse på hundekjøring. I 1999 deltok hun i Knik 200 og Klondyke 300.

I 2000 debuterte Karen Ramstead i Iditarod, men brøt ved sjekkpunktet Shaktoolik. Totalt har hun deltatt seks ganger, og fullført tre ganger, og hennes beste plassering er fra 2001 da hun ble nummer 57.

Plasseringer i Iditarod
-----------------------

| År | Plassering | Tid |
| --- | --- | --- |
| 2000 | Brøt |  |
| 2001 | 57 | 14 døgn, 23 timer og 53 minutter |
| 2003 | Brøt |  |
| 2004 | 58 | 12 døgn, 08 timer og 00 minutter |
| 2005 | Brøt |  |
| 2006 | 62 | 13 døgn, 19 timer og 56 minutter |
| 2007 | brøt |

Priser i Iditarod
-----------------

* Fikk Wells Fargo's Red Lantern Award i 2001.

Eksterne lenker
---------------

* (en) Karen Ramstead – kategori av bilder, video eller lyd på Commons Rediger på Wikidata
* (en) Karen Ramstead – Iditarod Trail Sled Dog Race Rediger på Wikidata
* Biografiside fra Cabela
* Hjemmeside
**Aleksander Underhaug Serigstad** (født 1985[] i Kristiansand) er en norsk filmregissør, filmskribent og filmkomponist. Han har sin formelle filmutdannelse fra Høgskolen i Lillehammer.

Bakgrunn
--------

Serigstad fullførte masterstudiet i Film- og fjernsynsvitenskap ved Høgskolen i Lillehammer i 2012, hvor han skrev en mastergrad om den norske filmregissøren Bredo Greve. Samtidig skrev og regisserte han dokumentaren *Bredo Greve - Filmrebell*, som er en dokumentar om Greves filmer og virke.

Han er også gitarist i det norske metalbandet The Devil's Rejects .

Filmjunkiene
------------

Serigstad er en del av den norske nettserie-duoen *Filmjunkiene*, som anmelder B-filmer. Fra oppstarten av youtube-kanalen i 2009 til utgangen av 2019 har han og Ivar Nikolai Fallet produsert 50 episoder. Fra 2015-2017 holdt Filmjunkiene den audiovisuelle film-quizen «The Filmquiz» månedlig på Filmens hus i Oslo.

Serigstad driver også Filmjunkienes filmblogg på Montages .

Filmjunkiene utvidet sin virksomhet til et produksjonsselskap i 2011, og produserte dokumentaren *Bredo Greve - Filmrebell* med utviklingsstøtte fra Østnorsk filmsenter. Filmen hadde premiere 24. april 2014 på den norske dokumentarfilmfestivalen i Volda, og ble senere utgitt på DVD og streaming via Another World Entertainment.

Norsk kultfilm
--------------

I 2021 startet Serigstad opp podcasten Norsk kultfilm. Sammen med Kristian Serigstad Jensen tar han for seg norske kultfilmer, og episodene består av intervjuer av kjente og ukjente personligheter fra norsk film.

Filmografi som regissør
-----------------------

* *The New Plague* (2008)
* *Oslo Fright Fest 2010* (2012)
* *Bredo Greve - Filmrebell* (2014)

Filmografi som filmkomponist
----------------------------

* *Backwoods 2: The Revenge of Caleb* (2007)
* *Zombthology*  (2008)
* *Bredo Greve - Filmrebell* (2014)
* Troll-elgen (1927) – Nyskrevet musikk (2018)

Referanser
----------

1. ↑   ČSFD, ČSFD person-ID 244392[Hentet fra Wikidata]
2. ↑
3. ↑  «The Devil's Rejects - Encyclopaedia Metallum: The Metal Archives». *www.metal-archives.com*. Besøkt 23. juni 2017.
4. 1 2
5. ↑  .
6. ↑
7. ↑
8. ↑  kultfilm, Norsk (27. august 2023). «Norsk kultfilm – Podcast». *Podtail* **(norsk)**. Besøkt 7. september 2023.

Litteratur
----------

* (no) Serigstad, Aleksander U. :  *På utkanten av norsk film : en studie av Bredo Greves filmer*. Lillehammer : Høgskolen i Lillehammer, 2012

Eksterne lenker
---------------

* Bredo Greve - Filmrebell

(en) Aleksander U. Serigstad på Internet Movie Database Rediger på Wikidata
Båtheisen ved Niederfinow sett nedenfra
Luftbilde, en av de gamle slusene kan sees øverst på bildet

**Båtheisen ved Niederfinow** (tysk: *Schiffshebewerk Niederfinow*) er en båtheis i Niederfinow i Brandenburg i Tyskland, beliggende rundt 70 km nordøst for Berlin og 13 øst for Eberswalde-Finow. Båtheisen er i dag verdens eldste som fortsatt er i kommersiell drift, og ble åpnet 21. mars 1934. Den er en del av Oder-Havelkanalen, og har en løftehøyde på 36 meter.

Historie
--------

Kanalforbindelsen mellom Berlin og Stettin ble åpnet 17. juni 1914, og på dette området befant det seg en slusetrapp med fire mindre sluser. Restene av disse slusene kan fortsatt sees i området. Kapasiteten ble imidlertid tidlig for liten, og i 1927 ble byggingen av dagens båtheis innledet.

Dagens båtheis
--------------

Konstruksjonen er totalt 60 meter høy, 27. meter bred og har en lengde på 94 meter. Allerede det første året ble det fraktet 2 832 000 tonn gjennom heisen. 26. januar hadde 100 000 båter passert gjennom båtheisen.

Båtheisen har en kapasitet på 11 000 fartøyer i året, og denne kapasiteten er nå sprengt. Det ble derfor i 1997 besluttet å bygge en ny båtheis ved siden av dagens, og denne er planlagt ferdigstilt i 2014.

Båtheisen er en stor turistattraksjon med over 150 000 besøkende fra hele Tyskland årlig.

Ny båtheis
----------

Modell av dagens (til venstre) og den nye båtheisen
Den store trafikkøkningen på Oder-Havelkanalen gjør da kapasiteten på dagen båtheis er alt for liten. I 1997 ble det derfor besluttet å supplere denne med en ny og større båtheis. Høsten 2006 begynte gravearbeidene i området mellom dagens heis og en av den tidligere slusene. Den nye båtheisen blir bygget av entreprenørselskapet Bilfinger Berger og området blir utviklet i samarbeid med Johann Bunte. Den nye båtheisen skal stå ferdig i 2014, og vil være 112 meter lang, 11,6 meter bred og veie over 9 000 tonn, med en kostnad på 285 million euro. Dagens båtheis vil fortsatt være i bruk fram til minst 2025.

Referanser
----------

1. 1 2  «Fahrstuhl zur Ostsee»[*død lenke*], Berliner Zeitung, 24. mars 2009, besøkt 12. oktober 2011
2. ↑  «German Ship Lift Rebuilt as Stimulus Floods Waterways» Arkivert 15. august 2015 hos Wayback Machine.
3. ↑  JOHANN BUNTE Arkivert 26. september 2011 hos Wayback Machine.
4. ↑  «The largest building site in East Brandenburg begins at Niederfinow», FORUM Online, 8. mars 2007

Eksterne lenker
---------------

* Offisielt nettsted Rediger på Wikidata

* (en) Schiffshebewerk Niederfinow – kategori av bilder, video eller lyd på Commons Rediger på Wikidata

* (en) Schiffshebewerk Niederfinow – galleri av bilder, video eller lyd på Commons Rediger på Wikidata
* Das Schiffshebewerk Niederfinow Arkivert 1. oktober 2011 hos Wayback Machine.
* Das neue Schiffshebewerk Niederfinow Arkivert 1. oktober 2011 hos Wayback Machine.
* Neues Schiffshebewerk Niederfinow Arkivert 1. oktober 2011 hos Wayback Machine.
* Dagens båtheis på Structurae
* Den nye båtheisen på Structurae

|  |  |
| --- | --- |
| Oppslagsverk/autoritetsdata | VIAF **·** GeoNames
 |

Portal: Tyskland
**Statens Kunstfonds hædersydelse**, før 1. januar 2014 **Livsvarig kunstnerydelse**, er en dansk støtteordning for kunstnere.Den tildeles etter Statens Kunstfonds innstilling til kunstnere som har «plassert seg avgjørende som kunstner», vurdert ut fra kvaliteten i den kunstneriske produksjon.

Også før opprettelsen av Statens Kunstfond i 1964 finnes det eksempler på at kunstnere som fikk støtte gjennom finansloven, men eksemplene er sporadiske.

Tildeling av *livsvarig kunstnerydelse* foretas av Kulturministeriet etter innstilling fra Statens Kunstfonds representantskap og etter å ha vært forelagt Folketingets finanskomité.

Støtten er inntektsregulert slik at dersom kunstneren tjener mindre enn 180 000 kroner, får vedkommende den maksimale ytelsen på 140 000 kroner, mens minimumsytelsen ved en inntekt på over 350 000 er 15 000 kroner.

I 2008 mottok 275 kunstnere livsvarige kunstnerytelser. Ytelsene var fordelt mellom bildende kunstnere, forfattere med skjønnlitterær produksjon, forfattere med alment kulturelt forfatterskap, oversettere, klassiske og rytmiske komponister, kunsthåndverkere og kunstneriske formgivere, arkitekter samt skapende kunstnere innenfor film- og scenekunst.

Referanser
----------

1. ↑  «Statens Kunstfonds livsvarige ydelser skiftede 1. januar 2014 navn til hædersydelser.»
2. ↑  «Om hædersydelser». Statens Kunstfond. Arkivert fra originalen 11. oktober 2014. Besøkt 25. september 2014.
3. ↑  «Fogh freder livslang støtte til kunstnere». Politiken. 30. mars 2008.
4. ↑  «De får livsvarig kunstnerydelse». Politiken. 21. februar 2008.

Eksterne lenker
---------------

* Om hædersydelser – Statens Kunstfond (besøkt 25. september 2014)

|  |  |
| --- | --- |
| Oppslagsverk/autoritetsdata | Gyldendals Teaterleksikon
 |

Portal: Danmark
Denne artikkelen omhandler en forstad i Maryland, USA.  For videospillbedriften, se Bethesda Softworks.
Panorama over Bethesdas sentrum
**Bethesda** (uttales /bɛˈθɛzdə/) er en større forstad til Washington D.C. delvis med storskala høyhusbebyggelse, og en befolkning på 68 056 i 1. april 2020. Forstaden, som ligger i Montgomery County i Maryland, er et ikke-inkorporert område, hva som blant annet innebærer at det ikke finnes noen definitiv bygrense.

National Institute of Healths bygning nr 50
Bethesda tok sitt navn etter kirken *Bethesda Presbyterian Church*, bygd 1820 og gjenoppbygd i 1850. Kirken tok i sin tur sitt navn etter de arameiske ordene *Beth Hesda* som betyr «barmhjertighetens hus».

National Institutes of Health har sitt hovedkontor i Bethesda.

Bethesda er en velstående forstad med et høyt gjennomsnittlig inntekts- og utdannelsesnivå. Mange er høyere statstjenestefolk i Washington, D.C.

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. 1 2  ; *folketellingen I USA 2020*; redaktør: Bureau of the Census; besøksdato: 1. januar 2022.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** BNE **·** GeoNames **·** MusicBrainz **·** GNIS **·** GNIS
 |
| Medaljeoversikt |
| --- |
| Konkurrerte for Norges flagg Norge |
|  i landeveissykling: |
| Landeveissykling Norgesmesterskap |
| Bronse | 2014 Eidsvoll | Gateritt |
| Landeveissykling U23-NM |
| Gull | 2012 Bergen | Fellesstart |

**August Jensen** (født 29. august 1991) er en norsk landeveissyklist fra Bodø som sykler for det amerikanske pro-kontinental-laget Human Powered Health. I 2017 tok han sin så langt største seier under det norske etapperittet Arctic Race of Norway da han vant 3. etappe. Seieren var også med på å sikre 2.plass i sammendraget.

Karriere
--------

Jensen under starten av Druivenkoers Overijse i 2014 i Huldenberg.
Jensen viste seg frem på den internasjonale scenen for første gang under U23-VM i landeveissykling 2012, men kom i mål 13 minutter bak vinneren Aleksej Lutsenko fra Kasakhstan.

Under Arctic Race of Norway 2013 kom Jensen på andreplass i klatrekonkurransen bak Lars Petter Nordhaug. Sesongen etter vant Jensen klatretrøyen i Arctic Race of Norway 2014 foran slovenske Simon Špilak.

Meritter
--------

2012
Etappeseier under Tour of Jamtland
Gull under fellesstarten for U23 i NM i landeveissykling
5.-plass i Ringerike Grand Prix
2014
Bronse under gaterittet for senior i NM i landeveissykling
Klatretrøye under Arctic Race of Norway
2015
Sammenlagt og etappeseier, Kreiz Breizh Elites
2017
3. etappe, Arctic Race of Norway

Referanser
----------

Eksterne lenker
---------------

* (en) August Jensen – kategori av bilder, video eller lyd på Commons Rediger på Wikidata
* August Jensen på Twitter
* (en) August Jensen – UCI Rediger på Wikidata

* (en) August Jensen – ProCyclingStats Rediger på Wikidata

* (en) August Jensen – Cycling Archives Rediger på Wikidata

* (en) August Jensen – Cycling Quotient Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Stoppen** er et område i Lier kommune i Buskerud. Stedet er mest kjent for å huse skoler og idrettsanlegg, men har også noe boligbebyggelse.

Historie
--------

Stoppenområdet har navnet fra gården med samme navn. Stoppen gård ligger fra 50 til 100 meter over havet i delvis bratt lende på leirgrunn nordøst for Drammen. Gården grenser i vest langs åskammen vest for Stoppendalen mot Strøtvet, i nord mot gårdene Flåtan og Lian, i øst mot Høvik, og i sør mot Nøste. Gården ble ryddet i yngre jernalder. I dag består den av to deler, øvre og nedre Stoppen. Gårdene driver for det meste med epledyrking.

Navnet Stoppen er satt sammen av det norrøne stopp eller staup, som betyr dump eller senkning. Det sikter antakelig til den dype Stoppendalen eller til trinn i de bratte liene som omgir gården. Siste ledd kommer av vin, det vil si eng eller havnegang.

Bebyggelse
----------

Området huser den kombinerte barne- og ungdomsskolen Høvik skole, samt St. Hallvard videregående skole. Tidligere fantes også Stoppen ungdomsskole, mens Høvik kun var barneskole. I 2008 ble det imidlertid besluttet å rive Høvik skole, legge ned Stoppen skole og bygge en ny kombinert barne- og ungdomsskole på samme sted. Den nye Høvik skole ble åpnet 20. mai 2010 og har plass til 900 elever. Like ved skolene ligger Lier stadion, som ble anlagt i 1972 etter påtrykk fra idrettslaget Sparta/Bragerøen, flerbrukshallen St. Hallvardhallen, svømmehallen og gymsalen Lierhallen og borettslaget Stoppen bo. Boligfeltet Hasselbakken ligger i Stoppenåsen, rett vest for skoleområdet.

Referanser
----------

1. ↑
2. ↑
3. ↑  «Arkivert kopi». Arkivert fra originalen 27. mai 2012. Besøkt 20. mai 2010.
Avtalen ble underskrevet i Buenos Aires 30. november 2018. Fra venstre Mexicos president Enrique Peña Nieto, USAs president Donald Trump og Canadas statsminister Justin Trudeau.  Foto: Shealah Craighead 
**United States–Mexico–Canada Agreement** (**USMCA**) er en handelsavtale mellom USA, Mexico og Canada som trådte i kraft 1. juli 2020. USMCA erstattet NAFTA (North American Free Trade Agreement), og er en oppdatert avtale mellom de tre land, tilpasset digital økonomi. 95 % av innholdet i handelsavtalen inngikk også i NAFTA-avtalen. USMCA inneholder i tillegg nye momenter innenfor immaterialrett, legemidler, e-handel og arbeiderrettigheter. NAFTA-avtalen ble kritisert av Donald Trump under hans presidentkampanje i 2016 da han mente avtalen var dårlig for USAs industri.

Referanser
----------

1. 1 2  «U.S. – Mexico – Canada Agreement (USMCA)». United States Customs and Border Protection.
2. ↑  «The new USMCA treaty from a Mexican perspective». *Switzerland Global Enterprise*. 29. juni 2020. Arkivert fra originalen Bruk av `|arkiv_url=` krever at `|arkivdato=` også er angitt (hjelp).
3. 1 2  «Trump signs USMCA trade deal to replace 'nightmare NAFTA'». *NBC News*. 29. januar 2020. Arkivert fra originalen 26. august 2020.
4. ↑  «Trump Signs Trade Deal With Canada and Mexico». *The New York Times*. Arkivert fra originalen 26. august 2020.
5. ↑  «Winners and losers in the final USMCA deal». *The Washington Post*. 10. desember 2019. Arkivert fra originalen 26. august 2020.
6. ↑  «NAFTA and the USMCA: Weighing the Impact of North American Trade». *Council on Foreign Relations*.
**Thaddis «Kuk» Harrell** (født 30. desember 1964) er en amerikansk musiker og låtskriver som driver med musikk innen pop, r'n'b og rap. Han ble i 2004 med i kusinen Tricky Stewarts produksjonsselskapet RedZone Entertainment. Harrell har blant annet vært med og skrevet Rihannas hitsingel «Umbrella» (2007) og Beyoncé Knowles' «Single Ladies (Put a Ring on It)» (2008). Han vant en Grammy Award for sistnevnte.

Han ble nominert til en Golden Globe og en Grammy for låten «I See You (Theme from Avatar)», som han skrev med James Horner for filmen *Avatar*.

Referanser
----------

Kilder
------

* «Kuk Harrell – about». Arkivert fra originalen 30. oktober 2016. Besøkt 29. oktober 2016.

Eksterne lenker
---------------

* (en) Kuk Harrell – kategori av bilder, video eller lyd på Commons Rediger på Wikidata
* (en) Kuk Harrell på Discogs Rediger på Wikidata

* (en) Kuk Harrell på MusicBrainz Rediger på Wikidata

* (en) Kuk Harrell på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** MusicBrainz **·** Discogs **·** AllMusic
 |
**Harriet Ellan Miers** (født 10. august 1945 i Dallas i Texas i USA) er en amerikansk jurist som var juridisk rådgiver i Det hvite hus. 

3. oktober 2005 ble hun nominert til dommer ved USAs føderale høyesterett for å fylle den ledige stillingen etter at Sandra Day O'Connor bebudet sin fratreden i juni. Opprinnelig ble John Roberts nominert til å etterfølge O'Connor, men etter at daværende justitiarius William Rehnquist døde 3. september, ble Roberts utnevnt til å etterfølge Rehnquist og Miers til å overta etter O'Connor.

27. oktober ba imidlertid Miers president Bush om å trekke hennes kandidatur. Like etter uttalte Bush at han motvillig godtok hennes ønske. Det hadde blitt rettet kritikk mot hennes manglende erfaring som dommer, hennes nære forbindelse til Bush samt hennes politiske ståsted. Fire dager senere nominerte Bush Samuel Alito, en føderal dommer, til å overta etter O'Connor.

Miers har en omfattende juridisk praksis bak seg både i hjemstaten Texas og som tilknyttet Det hvite hus. Hun er ugift og har ingen barn.

Referanser
----------

1. ↑   GeneaStar, GeneaStar person-ID miersh[Hentet fra Wikidata]
2. ↑  «Bush statement on Miers withdrawal». nbcnews.com. 27. oktober 2005.

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** LCCN **·** ISNI
 |
Kong David i spissen for sin krigere. Billedkort utgitt i 1896.
**Kong Davids krigere** er en gruppe av bibelske figurer knyttet til kong David av Israel som er uttrykkelig utpekt i et tillegg i *Samuelsbøkene* i *Den hebraiske Bibelen* (*Det gamle testamente*). Teksten *Andre Samuelsbok 23:8-39* deler dem inn i «de tre», hvor det er tre stykker, og «de tretti høvdingene» hvor det er noe mellom 30 og 37 stykker. Teksten hevder uttrykkelig at det var 37 enkeltpersoner i alt, men det er uklart om det viser til «de tretti», som kan eller kan ikke bestå av «de tre», eller det kombinerte tallet av begge gruppene. Teksten refererer kryptisk til «de tre» og «de tretti» som om de begge var betydningsfulle enheter, framfor bare en vilkårlig liste av henholdsvis 3 eller 30-pluss et antall menn.

Det har vært spekulert på om passasjen som viser til disse mennene kommer fra en annen kilde adskilt fra hovedkildene i *Samuelsbøkene*, eller om den ellers er malplassert. Ettersom deler av teksten har særskilte stilistiske forskjeller fra andre deler — den framtrer som en liste, som en rekke av figurer som blir introdusert, eller som flytende fortelling — er det mistenkte at passasjen kan ha bli satt sammen fra flere kildedokumenter. I *Andre Samuelsbok 23:23-24* står det *«Han var høyt aktet blant de tretti, men kom ikke opp mot de tre. David satte ham over livvakten sin. Blant de tretti var også: Asael, bror til Joab; Elkanan, sønn av Dodo fra Betlehem.»* Det er mulig at denne delen av teksten er ødelagt, og at midten av verset 23:24 er det tekst som har gått tapt, noe som ikke er lett å se i moderne bibeloversettelser da teksten er jevnet ut.

De tre er også nevnt i *Krønikebøkene* hvor det i Den masoretiske bibelteksten er den første av disse tre nevnt med et annet navn. Imidlertid i *Septuaginta* av det samme avsnittet er det et navn som bibelforskerne anser som åpenbart en translitterasjon fra *Isjbosjet*, en eufemisme som finnes i en del avsnitt av Bibelen for navnet *Isj-baal*. Det tyder på at det første medlemmet av «de tre» var antagelig Isjbosjet, sønn og arving av kong Saul. Om det er tilfelle kan det bety at teksten har blitt ødelagt bevisst av en skriver som ønsket å nedtone Isjbosjets heroisme, eller det kan ha skjedd ved en tilfeldighet.

Referanser
----------

1. ↑  *Peake's commentary on the Bible*, 1919, redigert av Arthur Samuel Peake

Se også
-------

* Tekstkritikk

Eksterne lenker
---------------

* Jewish Encyclopedia

Portal: Litteratur
**Fjøløy fyr** ble bygget i 1849 og ligger i Rennesøy kommune rett nord for Stavanger. Det ble automatisert i 1977, men eies av Kystverket. Nærmeste nabo er Utstein kloster på naboøya Klosterøy, og fyret blir derfor lett oversett av turister. Fyret ligger vakkert til ved Kvitsøyfjorden og det er utsikt nord til Karmøy, vest til Kvitsøy og sørover til Tungenes og Randaberg. Det er også fine muligheter for fuglekikking. 

Det var sildefiskeriene på midten av 1800-tallet som gjorde at folk presset på for å få anlagt fyr. Dette året ble ikke mindre enn åtte nye fyr satt i drift på strekningen fra Bergen til Stavanger. Fyret brant bare om nettene under sildefisket de første årene. Selve fyrhuset målte 2,5x2,5m. Det var en bonde i nærheten som stod for driften. Snart kom det krav om å forlenge driften. I 1852 ble fyret driftet i syv måneder og senere i 1855, ti måneder. Fyret lå i seilingsleden til byen og var veldig viktig for ferdselen. I 1866 satte Fyrvesenet opp en 70 m² stort hus til bolig for fyrvokteren. Huset lå kloss i fyrlykta. Så i 1954 ble det bygget et fyrtårn i betong og ny bolig for fyrvokteren nedenfor selve lykta. Fyrvokteren har i fritiden anlagt en kjøkkenhage rett ved huset. For at hagen skulle ligge i live ble det bygget en mur av stein rundt hagen. 

Bygningene er stengt for publikum, men en kan vandre fritt i området rundt. Våren 2013 ble det også anlagt tursti langs sjøen fra fyret og inn til friluftsområdet ved Fjøløy fort

Se også
-------

* Liste over norske fyr
* Norsk Fyrhistorisk Forening

Referanser
----------

1. ↑   Lighthouse Directory[Hentet fra Wikidata]

Eksterne lenker
---------------

* Norsk Fyrliste 2008

| * v
* d
* r
Fyr i Rogaland |
| --- |
|  | Eigerøy fyr **·** Feistein fyr **·** Fjøløy fyr **·** Flatholmen fyr **·** Geitungen fyr **·** Høgevarde fyr **·** Kvassheim fyr **·** Kvitsøy fyr **·** Lille Presteskjær fyr **·** Obrestad fyr **·** Røværsholmen fyr **·** Skudenes fyr **·** Sørhaugøy (Tonjer) fyr **·** Tungenes fyr **·** Utsira fyr **·** Vibberodden fyr **·** Vikeholmen fyr | Norges flagg |

|  |  |
| --- | --- |
| Oppslagsverk/autoritetsdata | Store norske leksikon
 |
**Sørafrikansk mesterskap i halvmaraton 2018** ble arrangert 28. juli 2018, som en del av Nelson Mandela Bay ASA Half Marathon Championships.

Resultater menn
---------------


| Plass | Utøver | Tid |
| --- | --- | --- |
| 01 1. | Stephen Mokoka | 1:01:44 |
| 02 2. | Benard Bil | 1:01:46 |
| 03 3. | Linus Ruto | 1:01:48 |
| 4. | Elroy Gelant | 1:01:48 |
| 5. | Gladwin Mzazi | 1:01:49 |
| 6. | Pheeha Mokgobu | 1:01:50 |
| 7. | Thabang Mosiako | 1:01:59 |
| 8. | Precious Mashele | 1:02:02 |
| 9. | Joel Mmone | 1:02:29 |
| 10. | Collen Mulaudzi | 1:02:35 |

De ni beste i mesterskapet var også de ni beste i Nelson Mandela Bay ASA Half Marathon Championships. Collen Maludzi kom på ellevteplass i løpet, der Lebenya Nkoka fra Lesotho kom på tiendeplass, men deltok ikke i det sørafrikanske mesterskapet. 

#### Kvinner


| Plass | Utøver | Tid |
| --- | --- | --- |
| 01 1. | Janet Mbhele | 1:13:07 |
| 02 2. | Lebogang Phalula | 1:15:31 |
| 03 3. | Christine Kalmer | 1:15:34 |
| 4. | Makhosi Mhlongo | 1:15:43 |
| 5. | Cornelia Joubert | 1:16:06 |
| 6. | Zintle Xiniwe | 1:16:54 |
| 7. | Hanlie Botha | 1:17:21 |
| 8. | Portia Ngwenya | 1:17:21 |
| 9. | Ntombesintu Mfunzi | 1:17:24 |
| 10. | Rone Reynecke | 1:18:46 |

Janet Mbhele kom på sjetteplass i Nelson Mandela Bay ASA Half Marathon Championships, som ble vunnet av Mamorallo Tjoka fra Lesotho, foran Helalia Johannes (Namibia), Susy Chemaimak (Kenya), Neheng Kahtala (Lesotho) og Gebet Abdurkadi (Etiopia). Bertha Chikanga kom på sjuendeplass, og Rhudo Mhonderwa fra Zimbabwe på åttendeplass.

Kilder
------

* Resultater (arkivert)
«De fire store» har flere betydninger.
«De fire store» er ifølge en gammel forlagsreklame fra Gyldendal de norske forfattere Alexander Kielland, Jonas Lie, Bjørnstjerne Bjørnson og Henrik Ibsen. «Det er i skuleverka til Gyldendal at omgrepet «dei fire store» først set seg i skulen. Det er nok ikkje tilfeldig.»
**De fire store** er et uttrykk som ble etablert av Gyldendal forlag til markedsføringen av dets fire forfattere Bjørnstjerne Bjørnson, Alexander Kielland, Jonas Lie og Henrik Ibsen, som i noen grad tilhørte samme generasjon og var toneangivende innen den realistiske litteraturen i Norge i 1860–1890-årene. Det er uklart hvor tidlig begrepet oppsto, men det er referert til i avisdebatt i 1906, og i 1913 brukte Gyldendals forgjenger, danske Gyldendals norske avdeling, begrepet i en annonse for samlede verker av de fire.

Begrepet har imidlertid festet seg og fått en videre bruk som en kanonisering av en påstått litterær gullalder. Brukt slik både var og er uttrykket omstridt, og en kan med rette peke på at det utelater vel så vesentlige forfattere endog fra samme generasjon som Amalie Skram og Arne Garborg.

Annen bruk
----------

*De fire store. Når de døde vågner* er en tegneserie fra 2007 skrevet av Øystein Runde og illustrert av Geir Moen hvor de Ibsen, Bjørnson, Kielland og Lie opptrer som steampunk-aktige superhelter.

I 1996 lanserte  *Bokklubben Nye Bøker* sitt 20-årsjubileumsverk med tittelen *De fire nye store*. Verket inneholdt 16 utvalgte romaner; fire romaner av hver av de fire forfatterne Herbjørg Wassmo, Jan Kjærstad, Kjartan Fløgstad og Dag Solstad. Forfatterne, og de utvalgte verkene, ble kåret av interne konsulenter i bokklubben.

Referanser
----------

1. 1 2 3  Per Magnus Finnanger Sandsmark (21. februar 2017). «Flytt deg Jonas Lie». Framtida.no. Besøkt 16. oktober 2018.
2. ↑  (no) Jonas Lie i Norsk biografisk leksikon
3. ↑  Hoel, Sigurd (1890-1960) (1977). *Essays i utvalg*. Oslo: Gyldendal. s. 128. ISBN 8205038228.
4. ↑  Sørbø, Jan Inge (2022). «Innleiing». *Fire store*. Oslo: Samlaget. s. 8. ISBN 9788234007545. «Dersom horisonten er 1800-talet, har ein gløymt både Camilla Collett, den første verkeleg store romanforfattaren i norsk litteratur, og Amalie Skram, den store dansk-norske naturalisten. Det er også heilt urimeleg at Arne Garborg ikkje er på lista; han skreiv både den beste romanen (Fred), den beste diktsamlinga (Haugtussa) og det beste essayet (Hanna Winsnes's Kogebog) i sin generasjon.»
5. ↑  
«De fantastiske fire». Aftenposten. 6. desember 2007. Besøkt 5. november 2015.
6. ↑  Knut Gørvell (17. oktober 2015). «Hvem er «DE FIRE STORE» i vår tid?». Cappelen Damm. Arkivert fra originalen 17. november 2015. Besøkt 5. november 2015.

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon
 |
En halskultur som testet positivt for streptokokkhalsinfeksjon. En kan se det tonsillære eksudatet, som er oppsamlinger av puss.
Illustrasjon som sammenlignar anatomien av normale mandlar (venstre) med halsbetennelse (høyre)
**Halsbetennelse** er akutt betennelse i svelget eller tonsillene (*mandlene*). Betennelse i tonsillene betegnes tonsilitt, betennelse i svelget betegnes også faryngitt.

Symptomer og tegn
-----------------

Halsbetennelse gir sår hals, det kan blant annet være smertefullt å svelge mat og drikke. I halsen vil man kunne se at svelgvegg og tonsiller er røde, ved tonsilitt kan tonsillene være hovne og ha pusspropper. Ved akutt halsbetennelse forårsaket av infeksjon har pasienten også ofte feber.

Behandling
----------

De fleste infeksiøse halsbetennelser er forårsaket av virus og skal ikke behandles med antibiotika. Noen tonsilitter er forårsaket av streptokokk, en bakterie, disse bør behandles med penicillin. Bakteriell tonsilitt diagnostiseres klinisk av lege ved hjelp av typiske symptomer og tegn, eventuelt med hjelp i en hurtigtest som kan utføres på legekontoret.

Referanser
----------

1. ↑  Norsk legemiddelhåndbok for helsepersonell
2. ↑  Nye retningslinjer for antibiotikabruk i primærhelsetjenesten

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** LCCN **·** NDL
 |